
Nu l-au interesat sinistraţii români afectați de inundaţii, a zis că asta e, “schimbările climatice”, bla, bla. 

Nu l-au interesat pensionarii români care trăiesc de pe o zi pe alta, lipsiţi de un minim de demnitate, oricum nu 
mai cotizează, cresc amprenta de carbon, ce treabă are el. 

Dar azi, cu 3 luni înainte să îi expire mandatul, convoacă de urgenţă Consiliul Suprem de Apărare a Ţării să 
stabilească planul de înzestrare a Armatei României 2025- 2034 și să anunţe că mai facem nişte baze de 
pregătire pentru ucraineni, aici, pe teritoriu României. 

Antrenăm pe banii noștri piloţi de F-35, de ce să nu antrenăm și forțele navale ucrainene? 

Și de ce să nu găzduim mai mulți militari americani? 

Și de ce să nu permitem tuturor echipamentelor donate de diverse state europene să ne tranziteze teritoriul în 
drum spre Ucraina? 

Inutilul ăsta ne-a îndatorat pe vreo 10 generaţii ca să ne “înzestrăm” și folosește presa ca să ne terorizeze 
zilnic că dacă nu cumpărăm tot ce ne bagă pe gât americanii, intră nenorociţii de ruși peste noi cum au intrat 
peste neprihăniţii de ucraineni și suntem descoperiți. 

A cumpărat toate fiarele vechi posibile, toate scuturile, toate avioanele fie ele uzate sau noi, fie de la 
norvegieni, fie de la americani direct, toate submarinele, toate rachetele și toate tancurile. Apoi rând pe rând, 
la comanda partenerului strategic le-a donat Ucrainei și a reînnoit comanda. Către cine? Păi către industria de 
armament a partenerului strategic. 

Cu tot servilismul lui, nu a prins nici o poziţie la NATO, dar nici la instituţiile europene, oricât a atârnat el sau 
sluga lui, Rareș Bogdan, la ușa Ursulei. 

Normal, sluga supremă are și ea slugile ei. În cazul lui lohannis sunt fătălăii de la PNL care acum solicită 
schimbarea legislaţiei pentru ca să prindă șefu' măcar un post de senator, dar și fătălăii de la PSD care 
execută. 

Ca să semneze liniștit pe final de mandat niște contracte de achiziții inutile, dar cu imunitatea asigurată. 
Românii ce fac? Ah, știu, se pregătesc să aleagă “răul cel mai mic”. Ce să zic, succes! 

